L 228/40
LT
Europos Sąjungos oficialusis leidinys
2023 9 15
(6)
tuos reikalavimus tikslinga toliau taikyti orlaivių, išskyrus Reglamento (ES) 2018/1139 2 straipsnio 3 dalies a punkte nurodytus orlaivius, naudotojams, kurie veiklą vykdo kaip bendrojo oro eismo dalyviai Bendro Europos dangaus oro erdvėje visais skrydžio etapais ir aerodromo judėjimo lauke.
Valstybės narės turėtų būti atsakingos už tai, kad vykdant skrydžius šiais orlaiviais būtų tinkamai atsižvelgiama į visų kitų orlaivių navigacijos saugą.
Tačiau valstybės narės gali nuspręsti tiems orlaiviams taikyti šį reglamentą;
(7)
atsižvelgiant į Reglamento (EB) Nr. 29/2009 taikymo sritį, šiame reglamente turėtų būti numatytos tokios pačios duomenų ryšio reikalavimų išimtys, kokios padarytos pagal Komisijos įgyvendinimo sprendimą (ES) 2019/2012 (7);
(8)
Įgyvendinimo reglamento (ES) Nr. 1079/2012 14 straipsnio 2 dalyje numatytos įpareigojimo orlaivyje, kuriuo vykdomi skrydžiai oro erdvėje, kurioje reikalaujama turėti radijo ryšio įrangą, naudoti įrangą, turinčią 8,33 kHz kanalų išskirstymo funkciją, išimtys.
Galiojančios išimtys šiuo reglamentu neturėtų būti keičiamos;
(9)
rengiant šiame reglamente išdėstytus reikalavimus buvo tinkamai atsižvelgta į pagrindinio OEV plano turinį ir jame numatytas ryšio, navigacijos ir apžvalgos funkcijas;
(10)
pagal Reglamento (ES) 2018/1139 75 straipsnio 2 dalies b ir c punktus ir 76 straipsnio 1 dalį Europos Sąjungos aviacijos saugos agentūra su Nuomone 01/2023 parengė ir Komisijai pateikė įgyvendinimo taisyklių projektą;
(11)
šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis Dalykas ir taikymo sritis 1.
Šiuo reglamentu nustatomos Bendro Europos dangaus oro erdvės naudojimo taisyklės ir orlaivių įrangos, būtinos saugiam ir vienodam jų naudojimui toje oro erdvėje užtikrinti, reikalavimai. 2.
Šis reglamentas taikomas Reglamento (ES) 2018/1139 2 straipsnio 1 dalies b punkto i ir ii papunkčiuose ir 2 straipsnio 1 dalies c punkte nurodytų orlaivių naudotojams, kurie bendrojo oro eismo skrydžius vykdo į Bendro Europos dangaus oro erdvę, joje arba iš jos.
2 straipsnis Apibrėžtys Šiame įgyvendinimo reglamente vartojamų terminų apibrėžtys: 1) skrydžių valdymo (ATC) tarnyba – bendrasis terminas, galintis reikšti rajono skrydžių valdymo vadavietę, prieigų skrydžių valdymo vadavietę arba aerodromo skrydžių valdymo vadavietę; 2) duomenų ryšio paslauga – tikslingų tarpusavyje susijusių oro eismo valdymo operacijų, kurias galima atlikti duomenų perdavimo ryšiu oras–žemė ir kurios pradedamos ir baigiamos vykstant tam tikram naudojimo įvykiui, visuma; 3) paslinktojo nešlio sistema – sistema, kurioje, siekiant sumažinti trukdžius, dviejų arba daugiau antžeminių siųstuvų signalai yra paslinkti vardinio kanalo vidurio dažnio atžvilgiu ir kuri naudojama tuo atveju, kai paskirtajame skrydžių valdymo rajone neįmanoma užtikrinti radijo ryšio vienu antžeminiu siųstuvu.
(7) 2019 m. lapkričio 29 d.
Komisijos įgyvendinimo sprendimas (ES) 2019/2012 dėl išimčių pagal Komisijos reglamento (EB) Nr. 29/2009, nustatančio bendro Europos dangaus duomenų ryšio paslaugų reikalavimus, 14 straipsnį (OL L 312, 2019 12 3, p. 95).